Ekhvan asiakkuusjohtajan hakuprosessissa kuusi jatkoon

Etelä-Karjalan hyvinvointialueen (Ekhva) asiakkuusjohtajan haussa on valittu jatkoon 6 hakijaa. Henkilöarviointeihin on kutsuttu seuraavat hakijat: Marja Koskimäki, Anneli Lehtimäki, Mikko Mattinen, Jarno Mäkinen, Toni Suihko ja Tuija Toikka.

Henkilöarviointien jälkeen hakijat haastatellaan.

-Tavoitteena on, että saamme tehtyä valinnan heinäkuun loppuun mennessä, hyvinvointialuejohtaja Sally Leskinen toteaa.

Hakijoita oli alun perin kaiken kaikkiaan 43, mutta Anu Sepponen on perunut hakemuksensa.

Asiakkuusjohtaja on hyvinvointialuejohtajan suora alainen ja kuuluu hyvinvointialueen johtoryhmään. Hän vastaa kaikista asiakkuusprosesseista ja toimii valmentavana esihenkilönä neljälle vastuujohtajalle, joiden alaisuudessa työskentelee uuden rakenteen aloitusvaiheessa noin 800 työntekijää.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418.